Legal Document

Category: 44

Text:
32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 587 της 29 Ιουν. /15 Ιουλ. 1966 (ΦΕΚ Α΄  138) Περί επεκτάσεως των διατάξεων του άρθρ. 1 και 2 του Νόμ. 4464/65 και επί των θέσεων Β΄ και Γ΄ κατηγορίας Διοικητικών υπαλλήλων της Ανωτάτης Σχολής Οικονομικών και Εμπορικών Επιστημών. Έχοντες υπ’ όψει: 1)Το άρθρ. 2 (παρ. 8 και 11) του Νόμ. 4464/65, 2)την αριθ. 4/5.1.66 σύμφωνον γνώμην του Ανωτάτου Συμβουλίου Δημοσίων Υπηρεσιών και 3)την αριθ. 240/23.3.66 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-1.Αι διατάξεις των άρθρ. 1 και 2 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ. επεκτείνονται και επί των θέσεων Β΄ και Γ΄ κατηγορίας διοικητικών υπαλλήλων της Ανωτάτης Σχολής Οικονομικών και Εμπορικών Επιστημών. 2.Η κατά την παρ. 8 του άρθρ. 2 του Νόμ. 4464/65 ειδική επιτροπή συγκροτείται δια κοινής αποφάσεως των Υπουργών Εθν. Παιδείας και Θρησκευμάτων και Οικονομικών, αποτελείται δε εξ ενός μέλους του Α.Σ.Δ.Υ. υποδεικνυομένου υπό του Σώματος, ενός ανωτέρου υπαλλήλου του Γενικού Λογιστηρίου του Κράτους και ενός ανωτάτου ή ανωτέρου υπαλλήλου της Ανωτάτης Σχολής Οικονομικών και Εμπορικών Επιστημών. Εις τον Ημέτερον επί της Εθνικής Παιδείας και Θρησκευμάτων Υπουργόν αναθέτομεν την δημοσίευσιν και εκτέλεσιν του παρόντος Δ/τος. 31.Θ.α.31-32 Οικονομικό Πανεπιστήμιο Αθηνών